William F. Buckley

**William Francis Buckley** (1928–1985) var en amerikansk CIA-agent. Han var CIAs stasjonssjef i Beirut til han ble henrettet. 

Buckleys *cover* var som politisk offiser ved den amerikanske ambassade til Libanon. Han ble kidnappet av gruppen Islamsk jihad i mars 1984, og holdt som gissel og torturert. Hezbollah hevdet senere at de hadde henrettet ham i oktober 1985, men et annet amerikansk gissel sa noe annet, og mente at det var flere måneder tidligere, i juni.
## Liv og virke
### Bakgrunn
William F. Buckley ble født i Medford, men vokste opp i nabobyen Stoneham. Han fullførte *High School*der i 1947, og sluttet seg til United States Army.
### US Army
Han begynte i militærpolitiet og var der i to år. Så tok han Officers Candidate School (OCS) og ble Second Lieutenant *in Armor*. Han fortsatte militærudannelse ved *Engineer Officer's Course* i Fort Belvoir i Virginia, så *Advanced Armor Officer's Course* i Fort Knox, og *[[NATO School|Intelligence School]]* i Oberammergau i Vest-Tyskland.

Han deltok i Koreakrigen i første amerikanske kavaleridivisjon. 

**CIA:** Fra 1955 til 1957 arbeidet han for CIA. 

Så var han ytterligere i tjeneste i militæret. I 1960 ble Buckley del av *320th Special Forces Detachment*, som ble til *11th Special Forces Group*, og deltok på både *Basic Airborne* og *Special Forces Officers Course*. Hsn ble en *A-Detachment commander* og senere en *B-Detachment commander*.

Oberst Buckley tjenestegjorde i Vietnam innen *U.S. Military Assistance Command, Vietnam* (MACV) som en seniorrådsgiver til Den sørvietnamesiske hær.

### Til CIA for godt
Han vendte tilbake til CIA på 1960-tallet. I 1965 (eller 1963, ifølge en kilde) ble Buckley del av CIAs såkalte *Special Activities Division*. Ifølge Leslie Cockburns bok *Out of Control* (1987) var Buckley involvert i å godkjenne CIA-attentater utført av CIA-operatøren Theodore Shackley. I sin bok *Prelude to Terror* (2005) hevder Joseph Trento at Buckley var *«en av Shackleys eldste og kjæreste venner.»*

Buckley kan ha arbeidet for CIA mens han var i Mexico i 1963, men dette er ubekreftet. Hans CIA-ansettelse førte ham til Sør-Vietnam fra 1965 til 1970, og han ble forfremmet i sin militære kapasitet til oberstløytnant i mai 1969. Etter å ha forlatt Vietnam tjenestegjorde han i Zaire (1970–1972), Kambodsja (1972), Egypt (1972–1978), og Pakistan (1978–1979). 
#### Stasjonssjef for CIA i Beirut
I 1983 etterfulgte Buckley Ken Haas i Beirut som stasjonssjef / politisk offiser ved den amerikanske ambassaden. Buckley lyktes vel med å gjenoppbygge nettverket av agenter tapt i og på grunn av bombingen av den amerikanske ambassaden etter bombingen av Marine Corps-forlegningen i oktober 1983 da islamistgruppen Hizbollah feilaktig kunngjorde at de også hadde drept CIA-stasjonssjefen, uten å vite at stasjonsjefen var Buckley. Deres kunngjøring var den første virkelige indikasjonen på at  CIA-stasjonssjefen var på Hizbollahs «hitliste».

David Barkay, en tidligere offiser i Israels etterretningsenhet 504, hevder at en spion fra Hizbollah leverte en lapp til sine operatører (Barkay blant dem) seks dager før kidnappingen skjedde.  Notatet inneholdt en melding fra Imad Mughniyeh til et Hizbollah-team som hadde trent for en kidnappingsoperasjon i flere måneder. Meldingen instruerte teamet om å forberede seg til operasjonen, som skulle finne sted om et par dager. Notatet identifiserte målet for operasjonen som «en høyere amerikansk senior etterretningsoffiser». Barkay la til at det var mulig at informasjonen om den forestående kidnappingen ikke nådde CIA på grunn av en «egoistisk» tvist mellom Mossad og Israels militære etterretningsdirektorat.

### Kidnapping, fangenskap
Buckley ble kidnappet for Hizbollah av den sjia-islamske gruppen Islamsk Jihad (en libanesisk gruppe) den 16. mars 1984, mens han var CIAs stasjonssjef i Beirut. Det skjedde foran hans leilighetshus da han skulle på jobben.  Generalmajor Carl Stiner hadde advart Buckley at han var i faresonen, men Buckley svarte at *«I have a pretty good intelligence network. I think I'm secure.»* Men ifølge Stiner fortsatte Buckley å bo i sin leilighet og ta samme reisevei til å fra arbeidet hver dag.

Det ble antatt at en av grunnene til at han ble kidnappet sammen med to andre amerikanere på forskjellige tidspunkter i Beirut var på grunn av den kommende rettssaken mot 17 iranskstøttede militanter som var i ferd med å begynne i Kuwait.

Han ble torturert under ledelse av psykiateren Aziz al-Abub som hadde spesialisert seg på medisinsk tortur, og avhørt under en 444-dagers tid i hendene til gruppens militante. Personen som dekket over torturen hans var Imad Mughniyah, en gang en leder av Hizbollah. Buckley ble muligens i løpet av fangenskapet smuglet inn i Teheran via Damaskus om bord på et iransk fly. 
## Død
Han døde mens han var gissel i Beirut etter sykdom og mishandling.

Levningene hans ble funnet av major Jens Nielsen (Den kgl. danske hær) tilknyttet *United Nations Observation Group Beirut* den 27. desember 1991, etter at de var blitt dumpet langs en adkomstvei til Beirut internasjonale lufthavn. Levningene ble returnert til USA den 28. desember 1991. Buckley ble gravlagt på Arlington National Cemetery i Virginia.

## Litteratur
* 
* 
* 
* 
* 

## Referanser